Tukholman Odenplanin rautatieasema

Tukholman Odenplanin rautatieasema tai pelkkä Odenplanin rautatieasema () on Tukholman paikallisjunaverkon maanalainen asema, joka sijaitsee metron vihreän linjan Odenplanin aseman alapuolella Odininaukiolla Tukholman kantakaupungissa.

Aseman rakentaminen on osa Tomtebodan ja Eteläisen aseman välille rakennettavaa Citybanan-hanketta, ja se otettiin käyttöön 10. heinäkuuta 2017.http://www.trafikverket.se/nara-dig/Stockholm/projekt-i-stockholms-lan/Citybanan/Nyhetsarkiv-start/2016-11/citybanan-i-stockholm-oppnar-den-10-juli-2017/ Laiturit on rakennettu 30 metrin syvyyteen, metroaseman alapuolelle. Vaikka asema koostuu aluksi vain yhdestä asemahallista ja kahdesta raiteesta, on sille tulevaisuudessa mahdollista rakentaa toinen asemahalli ja siten kaksinkertaistaa raidekapasiteetti.https://www.youtube.com/watch?v=nB9L6Eyhkdo

Asema hyödyntää jo olemassa ollutta Odenplanin metroaseman sisäänkäyntiä, joka peruskorjattiin rakennustöiden yhteydessä. Kokonaan uusi, vain paikallisjuna-asemaa palveleva sisäänkäynti rakennettiin Dalagatanin ja Vanadisvägenin risteykseen Pyhän Matteuksen kirkon viereen. Lisäksi metro- ja paikallisjuna-asemien laiturien välillä on suora yhteys, jolloin matkustajien ei tarvitse kulkea lippuhallin kautta. Asema on rakennettu Vasatunneliin. Sekä tunnelin että aseman urakoitsija oli saksalainen Bilfinger Berger, ja urakan arvo oli 1,1 miljardia kruunua.Upphandling: Tyskar bygger Odenplan och Vasatunneln, läst 2012-12-26.  Täydentävät rakennustyöt, mukaan lukien sisäänkäyntirakennukset, teetettiin Q-gruppen AB:llä.

Aseman yhteydessä on myös polkupyörien pysäköintihalli, johon mahtuu 347 polkupyörää. Pysäköintilaitosta rakennettiin aseman rinnalla, mutta se valmistui aiemmin ja avattiin jo 1. syyskuuta 2016.http://www.stockholmparkering.se/Pages/Odenplan.aspx  Ruuhka-aikojen ulkopuolella myös junaan saa ottaa pyörän mukaan, kunhan käyttää uutta Dalagatanin/Vanadisvägenin sisäänkäyntiä (metron yhteisellä sisäänkäynnillä polkupyörien kuljettaminen on kokonaan kiellettyä).http://www.stockholmdirekt.se/nyheter/nya-beskedet-har-far-du-ta-med-dig-cykeln-pa-pendeltaget/repqfs!1zcW8zzazSs9LweyKTYPg/

Aseman pitkää nimeä Tukholman Odenplan käytetään kylteissä ja näytöissä, mutta asemakuulutuksissa käytetään lyhyempää nimeä Odenplan.

 Aseman taide 
Asemalla on kuusi taideteosta, jotka ovat Jessica Faiss Voyage, Anders Kapplen Itinerary, Sunniva McAlindeinin Länk, Thomas Bernstrandin Rörlig rymd, David Svenssonin Life Line ja Mari Rantasen Odens trädgård.http://www.trafikverket.se/nara-dig/Stockholm/projekt-i-stockholms-lan/Citybanan/Citybanans-stationer/konsten-i-citybanan/

 Kuvia 

 Katso myös 

 Tukholman keskustan rautatieasema

 Lähteet 

Odenplanin rautatieasema